کوسہ باہر مصطفی پاشا

کوسہ باہر مصطفیٰ پاشا، عثمانی وزیر اعظم تھے۔ ان کے لقب کوسہ کا مطلب "بے ریش" ہے۔ وہ اپنے آبائی شہر چورلو کی وجہ سے چورلولو باہر مصطفی پاشا کے نام سے مشہور تھے۔ وزیر اعظم بننے سے پہلے سے وہ شاہی اصطبلوں کے نگران تھے۔

 پہلی مدت 
سلطان محمود اول نے انھیں 1 جولائی 1752 کو وزیر اعظم مقرر کیا تھا۔ لیکن 14 دسمبر 1974 کو سلطان کا انتقال ہو گیا۔ نئے سلطان عثمان ثالث نے کوسہ باھر مصطفیٰ پاشا کو 17 فروری 1755 کو عہدے سے برطرف کر دیا۔ اس کو میڈیلی ( لیسبوس، اب ایک یونانی جزیرہ) میں جلاوطن کر دیا گیا بعد میں اسے موریہ(اب یونان کا حصہ ) منتقل کر دیا گیا۔ Ayhan Buz:Osmanlı Sadrazamları, , p.239–242

 دوسری مدت 
وزیر اعظم کی حیثیت سے ان کی دوسری میعاد کافی مختصر تھی۔ انھیں 30 اپریل 1756 کو مقرر کیا گیا اور 3 دسمبر 1756 کو انھیں برخاست کر دیا گیا۔ انھیں روڈس (اب ایک یونانی جزیرے) پر جلاوطن کر دیا گیا لیکن نئے وزیر اعظم کوجا راغب پاشا، کوسہ باھر مصطفی پاشا کے دوست تھے۔ انھوں نے اسے میدیلی اور ایغریبوز( ایوبویا، اب ایک یونانی جزیرہ) میں مختلف عہدوں پر تعینات کیا۔ 11 جون 1758 کو انھیں مصر کا والی مقرر کیا گیا، اس عہدے پر وہ سن 1762 تک برقرار رہے۔ اگرچہ پھر انھیں حلب (اب شام میں ) کی گورنری کے عہدے پر مقرر کیا گیا لیکن انھوں نے حلب جانے سے انکار کر دیا۔ Ayhan Buz:Osmanlı Sadrazamları, , p.239–242

 تیسری مدت 
وزیر اعظم کی حیثیت سے ان کی آخری مدت مصطفی ثالث کے دور میں 1 نومبر 1763 کو شروع ہوئی۔ تاہم ان پر بدعنوانی کا الزام لگایا گیا۔ اس وجہ سے انھیں 30 مارچ 1765 کو برطرف کر دیا گیا تھا۔ اگلے ہی ماہ اس کو میدیلی میں پھانسی دے دی گئی۔ Ayhan Buz:Osmanlı Sadrazamları, ISBN 978-975-254-278-5, p.239–242
 حوالہ جات 

زمرہ:اٹھارویں صدی کی پیدائشیں
زمرہ:اٹھارویں صدی کے عثمانی وزرائے اعظم
زمرہ:پاشا
زمرہ:چورلو کی شخصیات
زمرہ:ویکی ڈیٹا سے مختلف مختصر وضاحت
زمرہ:1765ء کی وفیات
زمرہ:مصر کے اٹھارہویں صدی کے عثمانی گورنر
زمرہ:سزائے موت یافتہ شخصیات از سلطنت عثمانیہ
زمرہ:سلطنت عثمانیہ کے گورنر
زمرہ:اٹھارویں صدی کی سزائے موت
زمرہ:سلطنت عثمانیہ سے سزائے موت یافتہ شخصیات